Paytextê Fransa Paris û bajarê Kielî yê Almanya de vera qedexeyê PKKyî îmzayî ameyî arêdayene.
Paris de serkêşîya Merkezê Kulturî yê Kurdan de Paris’in Villiers Le Bel de standê îmzayana ameye ronayene. Çalakîye de xeylêk îmzayî ameyî arêdayene û derheqê PKK û qedexeyê vera ci de zanayîş ame dayene. Aktîvîstî do roja şemeyî zî xebata standî bikerê.
Kiel de zî seba ke qedexeyê serê PKKyî bêro wedaritene stand ame akerdene. Çalakîya ke îstasyonê trenan ê merkezî de ameye kerdene xeylêk kurdî û dostê înan ê almanî tewrê ci bîyî.
